คาดการณ์จำนวนนักท่องเที่ยวชาวต่างประเทศ ภายใต้โครงการ Phuket Sandbox จะอยู่ที่ 100,000 คน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ตรวจความพร้อมการดําเนินงาน เปิดพื้นที่นําร่องด้านการท่องเที่ยวจังหวัดภูเก็ต (Phuket Sandbox) เพื่อฟื้นฟูเศรษฐกิจด้วยการท่องเที่ยว หลังซบเซามาอย่างยาวนาน โดยมีมาตรการคัดกรองนักท่องเที่ยวอย่างเข้มข้น เพื่อสร้างความมั่นใจให้แก่ชาวภูเก็ตและชาวไทยทั่วประเทศในการเปิดประเทศใน 120 วัน ณ จังหวัดภูเก็ตโครงการภูเก็ตแซนด์บ็อกซ์ เป็นโครงการที่เกิดขึ้นจากข้อสั่งการของนายกรัฐมนตรี ในการหาหนทางทดลองเปิดประเทศรับนักท่องเที่ยวเข้ามาโดยไม่ต้องกักตัว เพื่อฟื้นฟูอุตสาหกรรมการท่องเที่ยวที่เป็นรายได้หลักของประเทศมาตลอด โดยเลือกจังหวัดภูเก็ต ซึ่งมีความเหมาะสมเนื่องจากมีพื้นที่เป็นเกาะสามารถควบคุมการเข้าออกได้และเป็นแหล่งท่องเที่ยวที่มีชื่อเสียง รวมทั้งมีความพร้อมด้านโรงแรม ที่พัก บริการทางสาธารณสุข การท่องเที่ยวแห่งประเทศไทย (ททท.) ประมาณการณ์นักท่องเที่ยวชาวต่างประเทศ ภายใต้โครงการ Phuket Sandbox จํานวน 100,000 คน ในไตรมาส 3 คาดว่าจะสร้างรายได้อยู่ที่ 8.9 พันล้านบาท โดยตลอดเดือนกรกฎาคม 2564 มียอดจองของผู้โดยสารที่จะเข้ามา Phuket Sandbox ประมาณ 11,894 คน ข้อมูลจาก 6 สายการบิน แบ่งเป็นผู้โดยสารขาเข้าประมาณ 8,281 คน ขาออก 3,613 คน คาดการณ์ปริมาณเที่ยวบินทั้งหมดประมาณ 426 เที่ยวบิน เฉลี่ยที่ประมาณ 13 เที่ยวบิน/วัน และวางพื้นที่เป้าหมายลําดับถัดไปคือ จังหวัดสุราษฎร์ธานี (เกาะสมุย เกาะพะงัน และเกาะเต่า) เริ่มวันที่ 15 กรกฎาคม 2564 และกระบี่ (เกาะพีพี เกาะไหง และไร่เล) พังงา (เขาหลัก และเกาะยาว) เชียงใหม่ (อําเภอเมือง แม่ริม แม่แตง และดอยเต่า) ชลบุรี (พัทยา บางละมุง และสัตหีบ) บุรีรัมย์ (อําเภอเมือง และสนามช้างอารีนา) ซึ่งจะเปิดในวันที่ 1 กันยายน 2564 สําหรับกรุงเทพฯ เพชรบุรี (ชะอํา) และประจวบคีรีขันธ์ (หัวหิน) จะเปิดในวันที่ 1 ตุลาคม และเปิดประเทศรับนักท่องเที่ยวโดยไม่กักตัว ภายในเดือนตุลาคม ท้ังนี้ในแต่ละพื้นที่จะต้องเตรียมความพร้อมในเรื่องมาตรการ ข้อกําหนด ข้อปฏิบัติอย่างชัดเจน ก่อนที่จะดําเนินการเปิดรับนักเที่ยวอย่างจริงจังต่อไป